b'\n_START_ARTICLE_\nFanta\n_START_PARAGRAPH_\nFanta je brezalkoholna, gazirana, osve\xc5\xbeilna pija\xc4\x8da na pomaran\xc4\x8dni osnovi, ki jo proizvaja podjetje Coca-Cola.\n_START_SECTION_\nNastanek Fante\n_START_PARAGRAPH_\nFanta je nastala med drugo svetovno vojno, saj je bilo zaradi britanske pomorske blokade Nem\xc4\x8dije pomanjkanje sirupov za izdelavo Coca-Cole. Tako je nem\xc5\xa1ko podjetje Coca Cola GmbH leta 1942 razvilo Coca-Colin nadomestek, ki je temeljil na pomaran\xc4\x8dem soku. V za\xc4\x8detku so jo izdelovali iz stranskih proizvodov proizvodnje sira in marmelade._NEWLINE_Pija\xc4\x8da je dobila ime po nem\xc5\xa1ki besedi Fantasie (domi\xc5\xa1ljija). Po vojni je pija\xc4\x8do za\xc4\x8dela proizvajati materinska dru\xc5\xbeba in leta 1960 tudi kupila za\xc5\xa1\xc4\x8ditni znak. _NEWLINE_Najbolj raz\xc5\xa1irjen okus je Fanta Orange, obstajajo pa tudi drugi okusi kot so jabolko, jagoda, ananas in grozdje.'